text: আইএনএস কাভারাত্তি (পি৩১) হল ভারতীয় নৌবাহিনীর একটি ডুবোজাহাজ-বিধ্বংসী যুদ্ধের কর্ভেট, যা প্রকল্প ২৮ এর আওতায় নির্মিত। এটি ভারতীয় নৌবাহিনীতে বিভিন্ন পর্যায়ে অন্তর্ভুক্ত কামোর্তা-শ্রেণীর চারটি কর্ভেটের সর্বশেষতম, কামোর্তা-শ্রেণীর অন্য তিনটি করভেট হল আইএনএস কামোর্তা, আইএনএস কদমত এবং আইএনএস কিলতান। এই জাহাজটি কলকাতার গার্ডেনরিচ শিপবিল্ডার্স ও ইঞ্জিনিয়ার্স দ্বারা নির্মিত হয় এবং ২০১৫ সালের ১৯ মে জলে ভাসানো হয়। ভারত থেকে ৯০% দেশিয় উপাদানের সাথে কাভারাত্তি নির্মাণ নৌবাহিনীর দেশীয়করণের প্রচেষ্টাকে উপস্থাপিত হয়। এটি ২০২০ সালের ২২ শে অক্টোবর বিশাখাপত্তনমে নৌবাহিনীতে কমিশন করা হয়।.
  
  ইতিহাস 
  কাভারাত্তির তলি ২০১২ সালের ২০ জানুয়ারি স্থাপন করা হয় এবং এটি কলকাতায় ২০১৫ সালের ১৯ মে জলে ভাসানো হয়। জাহাজটির আনুমানিক নির্মাণ ব্যয় ₹১,৭০০ কোটি। জাহাজটির নাম ভারতের কেন্দ্রশাসিত অঞ্চল লক্ষ্মদ্বীপের রাজধানী কাভারাত্তি শহর থেকে নেওয়া হয়। এটি আইএনএস কাভারাত্তির উত্তরসূরি জাহাজ, এটি ছিল একটি অর্নলা-শ্রেণির কর্ভেট, যা অপারেশন ট্রাইডেন্টে অংশ নিয়েছিল এবং পরে ১৯৮৬ সালে তাকে অবসরে পাঠানো হয়।
  
  তথ্যসূত্র
  
  বহিঃসংযোগ
  
  বিষয়শ্রেণী:ভারতীয় নৌবাহিনীর করভেট
title: আইএনএস কাভারাত্তি (পি৩১)